text: চেন্নাই নয়, হায়দরাবাদে হবে আইপিএল ২০১৯-র ফাইনাল | Hyderabad to host IPL 2019 final on May 12 - Bengali Mykhel
  » চেন্নাই নয়, হায়দরাবাদে হবে আইপিএল ২০১৯-র ফাইনাল
  Updated: Monday, April 22, 2019, 19:38 [IST]
  চেন্নাইয়ের বদলে হায়দরাবাদের রাজীব গান্ধী আন্তর্জাতিক স্টেডিয়ামে অনুষ্ঠিত হবে আইপিএল ২০১৯-র ফাইনাল। সোমবার একথা জানানোর পাশাপাশি আইপিএলের দুটি কোয়ালিফায়ার এবং একটি এলিমিনেটর ম্যাচের দিন ও স্থানও ঘোষণা করেছে বিসিসিআই।
  সে অনুযায়ী ১২ মে হায়দরাবাদের রাজীব গান্ধী আন্তর্জাতিক স্টেডিয়ামে অনুষ্ঠিত হবে আইপিএল ২০১৯-র ফাইনাল ম্যাচ। ৭ মে চেন্নাইয়ে চিপকে হবে প্রথম কোয়ালিফায়ার। ৮ ও ১০ মে বিশাখাপত্তনমে আইপিএলের এলিমিনেটর ও দ্বিতীয় কোয়ালিফায়ার ম্যাচ অনুষ্ঠিত হবে বলে বিসিসিআইয়ের তরফে জানানো হয়েছে।
  সাধারণত আইপিএলের প্লে-অফের ম্যাচগুলো টুর্নামেন্টের আগের বছরের উইনার্স ও রানার্সের ভেন্যুতেই খেলা হয়। সে অনুযায়ী ঠিক হয়েছিল, গত আইপিএলের চ্যাম্পিয়ন চেন্নাইয়ের মাঠেই টুর্নামেন্টের এবারের ফাইনাল অনুষ্ঠিত হবে। কিন্তু তামিলনাড়ু ক্রিকেট অ্যাসোসিয়েশন চিপক স্টেডিয়ামের আই, জে ও কে স্ট্যান্ড ব্যবহারের অনুমতি না দেওয়ায় সেই পরিকল্পনা ভেস্তে যায়। অন্যদিকে, এলিমিনেটর ও দ্বিতীয় কোয়ালিফায়ার হায়দরাবাদে হওয়ার কথা থাকলেও ভোটের জন্য তা সম্ভব হচ্ছে না বলেই জানিয়েছে বিসিসিআই।